C 152/166
SL
Uradni list Evropske unije
6.4.2022
Mnenje Evropskega ekonomsko-socialnega odbora – Predlog uredbe Evropskega parlamenta in Sveta o ukrepih zoper prevoznike, ki omogočajo trgovino z ljudmi ali tihotapljenje migrantov v povezavi z nezakonitim vstopom na ozemlje Evropske unije ali pri tem sodelujejo (COM(2021) 753 – 2021/0387 (COD)) (2022/C 152/27)
Glavni poročevalec: Cristian PÎRVULESCU
Zaprosili
Evropski parlament, 13. 12.
2021 Svet, 16. 12.
2021
Pravna podlaga
člen 304 Pogodbe o delovanju Evropske unije
Sklep plenarne skupščine
9. 12.
2021
Pristojnost
strokovna skupina za zunanje odnose
Datum sprejetja mnenja na plenar­ 9. 12.
2021 nem zasedanju Plenarno zasedanje št.
565
Rezultat glasovanja (za/proti/vzdržani)
159/15/09
1.
Sklepi in priporočila 1.1
Odbor pozdravlja predlog in meni, da bi bile morebitne sankcije za prevoznike upravičen ukrep EU in držav članic.
1.2 Vendar poudarja, da je kriza na meji med Belorusijo in Evropsko unijo, ki je sprožila zakonodajni odziv, bolj zapletena in ima mnogo širše posledice, ki jih je treba obravnavati tudi z drugi instrumenti, ne le s predlaganimi.
1.3 Odbor je zelo zaskrbljen zaradi avtoritarne usmeritve beloruske vlade ter obsoja vsakršno zatiranje in ustrahovanje državljanov, medijev, političnih strank, organizacij civilne družbe in socialnih partnerjev.
Obsoja tudi to, kako je beloruska vlada organizirala premestitev oseb iz tretjih držav na svoje ozemlje, da bi tako izsilila prečkanje mej EU.
To je nesprejemljivo dejanje izkoriščanja življenj in ambicij ranljivih oseb ter ogrožanja njihovega zdravja in varnosti.
1.4 EESO je zaskrbljen zlasti zaradi spoštovanja dostojanstva vseh ljudi in varstva njihovih temeljnih pravic.
EU bi se morala najprej odzvati tako, da bi prizadetim vrnila dostojanstvo in pravice.
1.5 Zato EESO poziva k takojšnji zaustavitvi vračanja ljudi z ozemlja EU v državo, v kateri je ogrožena njihova varnost.
Vsem osebam, ki prečkajo mejo EU, mora biti omogočeno, da zaprosijo za azil, če to želijo.
1.6 EESO poziva belorusko vlado, naj zagotovi, da ljudje, ki se nahajajo na njenem ozemlju, niso izpostavljeni slabemu ravnanju, da lahko zaprosijo za azil in da se jih ne vrne v državo izvora, če sta tam ogrožena njihovo življenje in varnost, ob polnem spoštovanju načela nevračanja.
1.7 Institucije EU morajo z Belorusijo voditi večstranski dialog ter zagotoviti, da država upošteva mednarodne pogodbe o azilu in varstvu človekovih pravic.